Как се пише тесни или тясни?



 Правилно е да се пише ***тесни***, също и ***тесен***.



 Правописът на думата се подчинява на правилото за променливото ***я*** (ятовия преглас). Променливо е онова ***я***, което при определени фонетични условия преминава в ***е***. Пише се ***я***, когато са изпълнени едновременно три условия:
  

 1) ***я*** се намира в сричка под ударение;
  

 2) сричката след ***я*** съдържа една от гласните ***а, о, у, ъ*** или ***я*** е в последната сричка на думата;
  

 3) след ***я*** не следва никоя от съгласните ***ж, ч, ш, й***.



 В ***тесни*** и ***тесен*** не е изпълнено второто условие, затова се пише ***е***.



 Във формите за ж.р. и ср.р. се пише ***я***, защото са изпълнени и трите условия: ***тясна, тясно***.



 Примери:



  

*Рожденият ден беше в тесен семеен кръг.*



*Не носете тесни обувки, които пречат на кръвообращението на краката.*



*Опасно е широка гума да се слага на тясна джанта, както и тясна гума да се слага на широка джанта.*



*Неговият офис беше в наистина тясно място, в което въздуха бързо оставаше без кислород!*




  

